REPUBLIKA SRBIJA

NARODNA SKUPŠTINA

Odbor za poljoprivredu, šumarstvo

i vodoprivredu

12 Broj 06-2/151-13

17. april 2013. godine

B e o g r a d

Z A P I S N I K

DEVETE SEDNICE ODBORA ZA POLjOPRIVREDU, ŠUMARSTVO I VODOPRIVREDU,

ODRŽANE 15. APRILA 2013. GODINE

Sednica je počela u 12,15 časova.

Sednici je predsedavao Oto Kišmarton, zamenik predsednika Odbora.

Sednici su prisustvovali članovi Odbora: Aleksandar Senić, Snežana Bogosavljević Bošković, Saša Dujović, Ružica Igić, Nenad Kitanović, Saša Maksimović, Jasmina Obradović, Čedomir Protić, Velimir Stanojević, Arpad Fremond i Siniša Lazić.

Sednici nisu prisustvovali članovi Odbora: Goran Bogdanović, Radmila Gerov, Petar Kuntić i Dragan Čolić.

Većinom glasova je usvojen sledeći

D n e v n i r e d

1. Razmatranje predstavki, predloga i inicijativa upućenih Odboru, i

2. Razno.

Pre prelaska na razmatranje prve tačke dnevnog reda, većinom glasova, usvojeni su zapisnici sedme i osme sednice Odbora u tekstu u kome su i predloženi.

I

Zamenik predsednika je obavestio članove Odbora da je, saglasno članu 44. stav 6. Poslovnika Narodne skupštine, obrazovao posebnu Radnu grupu za razmatranje pojedinih pitanja iz svog delokruga, u sastavu: Jasmina Obradović, Velimir Stanojević i Arpad Fremond.

Radna grupa je razmotrila prispele predstavke, predloge i inicijative građana i organizacija, koje su upućene Odboru i o njima zauzela stavove o kojima su informisani članovi Odbora.

Posle rasprave u kojoj su učestvovali Radmila Gerov, Saša Dujović i Jasmina Obradović, Odbor je zaključio:

1. povodom dostavljene informacije Odbora Udruženja za poljoprivredu, prehrambenu industriju i vodoprivredu Regionalne privredne komore iz Požarevca i predloženih mera u cilju zaštite i očuvanja poljoprivredne proizvodnje, da se sa istom upoznao i da o tome obavesti podnosioca;

2. povodom dostavljene predstavke dr vet. med. Damjana Srejića i dr vet. med. Miloša Zorića iz Kragujevca, koji su ukazali na nezakonit rad Veterinarske stanice u Kragujevcu, da se ista dostavi Upravi za veterinu pri Ministarstvu poljoprivrede, šumarstva i vodoprivrede, sa obavezom da o preduzetim merama obaveste podnosioce i Odbor za poljoprivredu;

3. povodom inicijative Milana Vukčevića iz sela Jasikovca, kod Počekovine, za obnavljanje zapuštenog poljoprivrednog zemljišta u slivu Zapadne Morave, da se ista prosledi Ministarstvu poljoprivrede, šumarstva i vodoprivrede, radi informisanja, kao i podnosiocu;

4. povodom predstavke Mitić Bogosava iz sela Mali Suvodol kod Pirota, u kojoj se žali na niz nepravilnosti u radu Opštinske komisije za komasaciju SO Pirot, članovi Odbora su obavešteni o traženom i dobijenom odgovorom od 28. 03. 2013. godine od strane Službe RGZ za katastar nepokretnosti iz Pirota, pa je zaključeno da se isti prosledi podnosiocu;

5. povodom predstavke akademika dr Ratka Kovačevića iz Beograda, koju je podneo u ime "Grand pharmaceutical company" iz Beograda, kojim se predlažu mere za rešavanje problema detoksikacije životinjskih organizama, zaključeno je da se Odbor upoznao sa podnetom predstavkom i da će je imati u vidu prilikom izmene zakonskih propisa, kojima se uređuje ova oblast, kao i da o tome obavesti podnosioca;

6. povodom e-mail poruke Đorđa Ostojića, koji postavlja pitanja vraćanja uzorkovanja u punom obimu i akreditovanih laboratorija, zaključeno je da se ista dostavi Ministarstvu poljoprivrede, šumarstva i vodoprivrede i da se o tome obavesti podnosilac;

7. povodom e-mail poruke Nikole Birovljeva u pogledu rešavanja problema zaraženog kukuruza aflatoksinom, zaključeno je da su se sa njegovim pismom upućenom Ministarstvu poljoprivrede upoznali članovi Odbora;

8. povodom inicijative Snežane Milosavljević iz Kragujevca za izmene i dopune Zakona o dobrobiti životinja, zaključeno je da se ista uputi Upravi za veterinu pri Ministarstvu poljoprivrede, šumarstva i vodoprivrede, kao i Danilu Goluboviću, državnom sekretaru u istom ministarstvu, i

9. povodom e-mail informacije Udovc Dušana o tragičnom iskustvu rumunske poljoprivrede u EU, zaključeno je da se ista, radi informisanja, dostavi Ministarstvu poljoprivrede, šumarstva i vodoprivrede.

II

Pod tačkom - Razno, zamenik predsednika je obavestio članove Odbora da će se na prvoj narednoj sednici Odbora razmotriti dostavljena Informacija o radu Ministarstva poljoprivrede, šumarstva i vodoprivrede za period januar-mart 2013. godine.

Fremond Arpad je pokrenuo pitanje izmene Pravilnika o registraciji motornih i priključnih poljoprivrednih mašina, kako bi se izbegli problemi kažnjavanja poljoprivrednika, jer u ovom momentu takve mašine ne mogu da prođu neophodnu tehničku kontrolu i predložio je da se o njemu detaljno razgovara na jednoj od narednih sednica Odbora.

Pošto drugih pitanja i predloga nije bilo, sednica je zaključena u 12,45 časova.

SEKRETAR ZAMENIK PREDSEDNIKA

Dobrica Zečević Oto Kišmarton

4201213.001/31